stanford-oval/wikipedia huggingface dataset:
אוקונוס

| אוקונוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: אוקונוס
שם מדעי
 Serranus ‏קיווייה, 1816

Serranus cabrilla
אוֹקוּנוּס (שם מדעי: Serranus) הוא סוג של דג ממשפחת הדקריים.
אורכו של אוקונוס משתנה ונע בין 12–30 סנטימטרים והוא בעל 10 קוצים בסנפיר בגב. אוקונוס הוא טורף הניזון בעיקר מדגים קטנים יותר, סרטנים ורכיכות.
אף על פי שדגים אלה נפוצים הם אינם תופסים מקום חשוב בתעשיית הדיג בשל גודלם.
מינים

Serranus accraensis
Serranus aequidens
Serranus africanus
Serranus aliceae
Serranus annularis
Serranus atricauda
Serranus atrobranchus
Serranus baldwini
אוקונוס פסוס            (Serranus cabrilla)
Serranus chionaraia
Serranus flaviventris
Serranus hepatus
Serranus heterurus
Serranus huascarii
Serranus luciopercanus
Serranus maytagi
Serranus notospilus
Serranus novemcinctus
Serranus phoebe
Serranus psittacinus
Serranus pulcher
Serranus sanctaehelenae
אוקונוס מסורטט       (Serranus scriba)
Serranus socorroensis
Serranus stilbostigma
Serranus subligarius
Serranus tabacarius
Serranus tico
Serranus tigrinus
Serranus tortugarum
אחד באפריל

ערך זה עוסק ביום הכזבים הבין-לאומי. אם התכוונתם למשמעות אחרת, ראו .
הזמנה לטקס "רחיצת האריות" השנתית במצודת לונדון – מתיחה מלונדון, בריטניה, משנת 1857
אחד באפריל הוא תאריך המוכר בארצות רבות כ"יום הכזבים הבין־לאומי" או "יום השוטים" (באנגלית: "April Fools' Day"), ובו נוהגים אנשים לספר בדותות כדי לנסות להתל באחרים.
קורבנה של מתיחת אחד באפריל קרוי באנגלית "April Fool" (שוטה של אפריל), באיטלקית "Pesce d'aprile" ובצרפתית "Poisson d'avril" (דג של אפריל).
חלק מכלי התקשורת נוהגים לפרסם גם הם בדותות ביום זה, ולכן גם הודעות אמיתיות המתפרסמות בו מעוררות לעיתים חוסר אמון. שירות Gmail למשל, נחשב בעיני רבים לכזב למשך ימים ספורים, כיוון שההודעה של חברת גוגל על הפעלתו פורסמה באחד באפריל.
מקור המנהג

מקורם של מנהגי אחד באפריל אינו ידוע באופן ודאי, אם כי ישנן כמה השערות בנושא זה.
יש המייחסים את מקור המנהג לצרפתים. ב-1564, בזמן תקופת שלטונו של שארל התשיעי, החליט המלך הצרפתי לציין את תחילת השנה האזרחית באחד בינואר, במקום המנהג שהיה עד לאותה שנה, לחגוג את תחילת השנה האזרחית באחד באפריל. הייתה זו תחילתה של הרפורמה למעבר משיטת לוח השנה היוליאני ללוח השנה הגרגוריאני, המקובל היום (אם כי המעבר הרשמי ללוח הגרגוריאני התרחש רשמית החל מ-1582, ועברו עוד כמה מאות שנים עד שאומץ באופן אחיד על ידי כלל מדינות אירופה). שארל הוציא צו מלכותי בשם "האדיקט של רוסילון" ב-1564 בו הוכרז על שינוי זה במועדי השנה. מעבר זה יצר בלבול רב. הצרפתים שהיו רגילים לחגוג את ראש השנה בשבוע שבין 25 במרץ ו-1 באפריל, קיבלו הזמנות למסיבות ראש השנה ואף קיבלו מתנות לכבוד ראש השנה, שכלל לא נחגג בתאריך זה. ומבלבול זה החל המנהג של האחד באפריל כיום של "מתיחות".
בממלכה המאוחדת החלו לציין מועד זה בהקף נרחב בתחילת המאה ה-18, אם כי אזכור ראשון שלו בכתב מופיע ברשימותיו של ג'ון אוברי משנת 1686, וככל הנראה המנהג הגיע לממלכה המאוחדת מגרמניה באמצע המאה ה-17.
מתיחות נודעות

ב-1 באפריל 1957 הודיע תאגיד השידור BBC, כי יבול הספגטי שופע במיוחד השנה, וכי קטיף עצי הספגטי מתבצע בשווייץ.
ב-1 באפריל 1960 הודיעה הטלוויזיה ההולנדית על התמוטטות מגדל פיזה באיטליה; הידיעה עוררה בהלה.
ב-1 באפריל 1977 דיווח עיתון "הארץ" כי חברת פ.מ.ל.ד תסייע בהעברת הכותל המערבי למקום אחר, בשל שקיעת אבניו, שנגרמה עקב שאיבת מים ניסיונית במאגר ברמת חובב (ראשי התיבות של פ.מ.ל.ד: פתי מאמין לכל דבר).
ב-1 באפריל 1979 הודיע "קול ישראל" כי השיר "הללויה", בביצוע גלי עטרי וחלב ודבש, שזכה באירוויזיון בלילה הקודם, יהיה ההמנון החדש של ישראל ויחליף את "התקווה" של נפתלי הרץ אימבר.
ב-1 באפריל 1981 הודיעו בחדשות הבוקר של "קול ישראל" כי נפסל תארה של קבוצת הכדורסל מכבי תל אביב כאלופת אירופה הטריה, משום שקהל האוהדים שנכח באולם פרץ למגרש כשנייה אחת לפני תום המשחק ולכן לא נסתיים משחק זה במועדו הרשמי, ולפי חוקת הכדורסל יש לקיים משחק חוזר. במהלך הבוקר ההוא רעשה הארץ, עד אשר חזר בו "קול ישראל" מדבריו והבהיר כי מדובר בכזב לכבוד אותו היום.
ב-1 באפריל 1986 שיגר חיל המודיעין ידיעה לקול ישראל על ניסיון התנקשות בחייו של המנהיג השיעי, נביה ברי, שככל הנראה עלה יפה. שר הביטחון, יצחק רבין, התבקש להגיב על הידיעה בוועדת חוץ וביטחון.
ב-1 באפריל 1995 פרסם מגזין המדע הפופולרי האמריקני "דיסקבר" כתבה אודות בעל חיים בדיוני בשם "מכרסם קרח עירום חמום מח" ("Hotheaded Naked Ice Borer").
ב-1 באפריל 1996 הודיעה רשת המזון המהיר האמריקנית טאקו בל כי היא רוכשת את פעמון הדרור על מנת לסייע למדינה להקטין את חובותיה וכי הפעמון יקרא מעתה "פעמון הדרור של טאקו" ("Taco Liberty Bell"). מודעה על כך אף פורסמה על ידי רשת המזון המקסיקני על גבי עמוד שלם בעיתון הניו יורק טיימס. דובר הבית הלבן, מייק מק'קרי, שנשאל על כך על ידי הכתבים, הגיב באישור הידיעה ואף הוסיף בהומור כי אנדרטת לינקולן ("Lincoln Memorial"), נמכרה אף היא ותיקרא מעתה "אנדרטת פורד לינקולן מרקורי" ("Ford Lincoln Mercury Memorial"), משחק מילים עם מותגי המכוניות לינקולן ומרקורי של חברת פורד.
ב-1 באפריל 2004, דני רופ, מגיש התחזית בחדשות ערוץ 2, הודיע בפומבי על מטר "זהובונים", חתיכות זהב, הנופלות מן השמים. כמו כן, טען שמאורע זה קרה בפעם האחרונה ב-1404. אנשים רבים יצאו מבתיהם לחזות במטר. לאחר מכן הוסיף כמה נקודות ואמר: 1.4.04.
ב-1 באפריל 2013, צוות האתר יוטיוב הודיע כי האתר ייסגר ל-10 שנים עקב תחרות שתתקיים במהלך השנים הללו. במהלך התחרות צוות האתר יבחר את הסרטון הטוב ביותר שלו. סרטון זה יזכה את בעליו בפרס ויוצג בשנת 2023 באתר עם פתיחתו המחודשת.
ב-1 באפריל 2013 גוגל פרסמו את Google Nose שבעזרתו ניתן להריח ריחות דרך הרמקולים שבמחשב או בנייד ואף לשלוח לחברים ריחות.
הערות שוליים

↑  מערכת חיים ברשת, גוגל: אם תרצו, אין זו מתיחה, באתר nana10‏, 2 באפריל 2004
↑   עינת בן מנחם, האחד באפריל, באתר הספרייה הווירטואלית של מטח
↑  באתר מוזיאון המתיחות
↑  The naked truth..., Discovery, 28 March 1995
↑  מור לוי, ‏המתיחות הכי גדולות של 1 באפריל, באתר ‏מאקו‏, 1 באפריל 2017
↑   Introducing Google Nose, סרטון בערוץ "Google", באתר יוטיוב (אורך: 02:03)
| --- | --- |
בקרת זהויות :  GND: 4142826-2 
מתיחה בקופנהגן, בירת דנמרק, משנת 2001, המדמה תאונת רכבת תחתית
הודעה שהופיעה בעמוד הראשי של ויקיפדיה האנגלית ב-1 באפריל 2005
("אנציקלופדיה בריטניקה הודיעה על השתלטות על קרן ויקימדיה ויתר מיזמיה")
אלברט סולומונוב

אלברט סולומונוב (נולד ב-25 בספטמבר 1973) הוא מאמן כדורגל ישראלי, המאמן את קבוצת לורי (אנ') מליגת העל הארמנית.
סולומונוב נולד בעיר דרבנט שבדאגסטן במשפחה של יהודי ההרים. כשהיה בן 18 עלה לישראל.
קריירת אימון

סולומונוב אימן במחלקות הנוער של מכבי פתח תקווה, מכבי תל אביב, בית"ר טוברוק והפועל חדרה, וכן אימן את הפועל עכו, אחווה עראבה והפועל באקה אל-גרבייה.
בין השנים 2012 ו-2013 אימן את אולימפיה באלטי מליגת העל המולדובית.
ב-5 באוגוסט 2020 מונה סולומונוב למאמנה של לורי מליגת העל הארמנית.
הערות שוליים

↑  שירי אלג'ם, ‏אלברט סולומונוב עובר למולדובה: לא פשוט לעזוב, באתר ONE‏, 7 ביוני 2012
↑  מאור רחמני, ‏אלברט סולומונוב מונה למאמן לורי הארמנית, באתר ONE‏, 5 באוגוסט 2020
אוקזאורוס

| אוקזאורוס |
| --- | --- |
 
תקופה
קרטיקון עליון, 90–83 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אבליזאוריים
סוג:: אוקזאורוס
מינים
 Aucasaurus garridoi
שם מדעי
 Aucasaurus

אוקזאורוס (שם מדעי: Aucasaurus) הוא סוג של דינוזאור נכחד ממשפחת האבליזאוריים אשר חי בקרטיקון העליון לפני 83–90 מיליון שנה. הדינוזאור קרוי על שם המשקעים הפרהיסטוריים בהם נמצא: "אוקו מהואבו" (Auca Mahuevo).
מאובני האוקזאורוס נמצאו בשנת 2002 בתצורות אנקלטו שבפטגוניה, ארגנטינה ושלדיו נמצאו שבורי גולגולת ועצמות גפיים. הוא היה קרובו של הקרנוטאורוס המוכר יותר שחי מאוחר ממנו ושל האבליזאורוס שחי לצידו והיה בעל מאפיינים דומים כמו ראשים קצרים חסרי קרניים וזרועות כמעט מנוונות וחסרות אצבעות רבות. הדינוזאור הגיע לאורך 6.1 מטרים ולמשקל 700 ק"ג, קטן יחסית לסוגים האחרים במשפחתו.
הדינוזאור היה טורף או אוכל נבלות של דינוזאורים אחרים שחיו בארגנטינה הקדומה כמו טיטאנוזאורים שונים שנמצאו עם ביצים באזור. על חלק מהמאובנים שהשתמרו התגלו סימני מאבק שנוצרו לפני שהדינוזאור מת.
בתרבות

האוקזאורוס מופיע בסדרה כוכב הדינוזאורים שם נראים מספר פרטים וביניהם פרט בשם "שפירית" שניזון בתחילה מחרקים ובהמשך הופך לאויב של הסלטזאורים וכמעט טורף את אחת הנקבות אך הנקבה פוגעת בו ומרסקת את גולגולתו.
שלד של אוקזאורוס
אוקו מסינג

| --- | --- |

 לידה:  11 באוגוסט 1909 Lipa, גוברניית אסטוניה, האימפריה הרוסית 
 פטירה:  25 באפריל 1985 (בגיל 75) טרטו 
 מקום קבורה:  Raadi cemetery 
 מדינה:  אסטוניה 
 מקצוע:  בלשן, מתרגם, תאולוג, משורר, פילוסוף, סופר 
 מידע חסיד אומות העולם
 פרסים והוקרה:  חסיד אומות העולם (29 באפריל 1969) 
 קישורים חיצוניים
 יד ושם:  אוקו מסינג
 
הבית בו גדל אוקו מסינג בכפר ליפה
העץ שניטע לזכר חסיד אומות העולם אוקו מסינג ביד ושם
אוקו הוגו אלברט מסינג (באסטונית: Uku Masing;‏ 11 באוגוסט 1909 – 25 באפריל 1985) היה אתנולוג, תאולוג, משורר ובלשן אסטוני וחסיד אומות העולם. הוא נחשב כפוליגלוט והבין כ-65 שפות.
נעוריו ותחילת דרכו

הוגו אלברט מסינג נולד בכפר במחוז ראפלה למשפחת איכרים. בשנים 1921–1926 למד בבית הספר התיכון בטרטו. בסיום התיכון החל את לימודי התאולוגיה באוניברסיטת טרטו. לימודיו כללו מעבר ללטינית גם יוונית עתיקה, עברית, שפות שמיות, אשורית, פסיכולוגיה וספרות העת העתיקה. את לימודיו סיים ב-1930 וזכה במלגה ללימודים באוניברסיטאות ברלין וטובינגן. במשך שלוש שנות לימודיו בגרמניה העמיק ידיעותיו בתנ"ך ולמד מדעי היהדות, שפה ותרבות ערבית, אמהרית, שפות פולינזיות ושפות אינדיאניות.
מרצה באוניברסיטת טרטו

בסתיו 1933 זכה במשרת מרצה לשפות שמיות ותנ"ך באוניברסיטת טרטו וכן היה העורך של כתב העת התאולוגי. בסוף שנות ה-20 ובשנות ה-30 פרסם שירה, מסות, תרגומים וגם מחקרים מדעיים. בקרב האקדמאים והאינטליגנציה נחשב מסינג כמרצה מבריק אך אקצנטרי ונודע בשל דעותיו ההומאניות והאנטי-פשיסטיות.
בשנת 1935, פרסם את קובץ השירה הראשון שלו "אל תוך מפרץ הגשמים" ("Neemed vihmade lahte"). יצירה זו זכתה לביקורות חיוביות מאוד ופרסמה אותו בקרב הקהל הרחב.
ב-1936 כתב עבודה על הדקדוק של השפה העברית ובשנת 1937 פרסם את עבודת הדוקטורט שלו בהיקף של שני כרכים שעסקה בנביא עובדיה.
מסינג נחשב כמייסד הפילוסופיה האנליטית באסטוניה.
הוא הוזמן להרצות באוניברסיטה העברית בירושלים בשנת 1939, אך פרוץ מלחמת העולם השנייה מנע ממנו את האפשרות להגיע לארץ ישראל.
במהלך המלחמה

בזמן הכיבוש הנאצי סירב מסינג ללמד באוניברסיטה והקדיש את כל מרצו להצלת חפצי אמנות וסממני תרבות יהודיים. איזידור לוין (Isidor Lewin) (אנ') היה תלמידו היהודי ושכנו של מסינג. מסינג החליט להסתיר אותו מפני הרשויות. הוא החביא אותו ויחד עם אשתו אחה (Eha) דאג לו למזון. על מנת לשמור בסוד את זהותו של לוין, הכין לו מסמכים מזויפים ואף מסר עדות שקר במטה הגסטפו. בכך סיכן את חייו ואת חיי משפחתו.
בכיבוש הסובייטי

הסובייטים סגרו את הפקולטה לתאולוגיה וכך נאלץ מסינג למצוא לו מעביד אחר.
בשנים 1946–1964 שימש בתפקיד המזכיר המדעי של הכנסייה האוונגלית-לותרנית האסטונית וכמרצה במכון למדעי הדת. בנוסף הוא תרגם שירה, ספרות אירופית עתיקה וספרות מזרחית מ-20 שפות שונות לאסטונית. הוא זכה באסטוניה להוקרה רבה על תרגום התנ"ך מעברית לאסטונית. רוב השירה שכתב לאחר המלחמה פורסמה רק בארצות המערב.
לאחר המלחמה, היה מסינג חבר פעיל בוועדה אשר חקרה את פשעי הנאצים באסטוניה. בשנת 1970 הוענקו לאוקו מסינג ולאשתו אותות חסידי אומות העולם.
בשנות ה-70 וה-80 היה מעורב בפרסום עבודות מדעיות בנושא פולקלור פינו-אוגרי וקווקזי. בנוסף, היה מכותבי "האנציקלופדיה של האגדות", מיזם בשפה הגרמנית בהיקף של 12 כרכים.
הרומן היחיד שכתב בסוף שנות ה-30 "שחרור רפאנוי או שחפים בבית העלמין של האלים" ("Rapanui vabastamine ehk Kajakad jumalate kalmistul") יצא לאור רק ב-1989, לאחר מותו. למרות היותו מוכר ומוערך, כעשרת אלפים דפים מכתב היד שלו עדיין לא פורסמו.
אלברט סחרוביץ

סחרוביץ' בפינה הימנית מאחורי יושב ראש הכנסת, יולי אדלשטיין בטקס יום הזיכרון לחללי מערכות ישראל בחלקה הצבאית בהר הרצל, אפריל 2018
אלברט סחרוביץ' (נולד ב-20 במרץ 1974) הוא מנהל ישראלי, שכיהן כמנכ"ל הכנסת במשך ארבע שנים.
ביוגרפיה

בשנת 1978 עלה עם משפחתו לארץ.
שירת בענף השלישות בבית הספר לתותחנים במחנה שבטה.
היה מנהל משאבי אנוש במשרד חקירות "גד חקירות", ת"א וחבר הנהלת רשות הספורט בעיריית אשדוד.
החל משנת 2001 מילא מגוון של תפקידים פוליטיים בהם הוא מלווה את יולי אדלשטיין בתפקידיו השונים. בין היתר כיהן כראש מטה יושב ראש הכנסת (במשך יותר מ-7 שנים), ראש מטה שר ההסברה והתפוצות, יועץ בכיר לשר הבינוי והשיכון, יועץ השר לקליטת העלייה, עוזר פרלמנטרי לסגן יו"ר הכנסת ויועץ בכיר למנכ"ל משרד הקליטה.
ביוני 2016 החליט יושב ראש הכנסת, יולי אדלשטיין למנותו לתפקיד מנכ"ל הכנסת. הוא החליף בתפקידו את רונן פלוט שפרש מהתפקיד ונבחר לראשות עיריית נצרת עילית.
ביוני 2020 החליט יושב ראש הכנסת הנכנס יריב לוין להחליפו בסמי בקלש. והוא סיים את תפקידו ב-21 ביוני.
באפריל 2023 התמנה לתפקיד מנכ"ל התאגיד העירוני "רשות הספורט רמת-גן".
לסחרוביץ תואר ראשון במדעי ההתנהגות וחטיבת ניהול מהמכללה למנהל ותואר שני בחוג ללימודי עבודה מאוניברסיטת תל אביב.
סחרוביץ מתגורר באשדוד, נשוי ואב לשלושה.
הערות שוליים

↑  המלצת יו"ר הכנסת אושרה לפני זמן קצר בוועדת הכספים: אלברט סחרוביץ מונה לתפקיד מנכ"ל הכנסת, באתר הכנסת, ‏13 ביוני 2016
↑  מנכ"ל הכנסת, באתר הכנסת
ערך זה הוא קצרמרבנושא אישים ובנושא ישראלים. אתם מוזמנים לתרום לוויקיפדיה ו.
אוקונומיאקי

| --- | --- |

 
 מאכלים
 סוג:  טפניאקי, חביתית, konamono 
 מוצא:  יפן 
 מרכיבים עיקריים:  כרוב, קמח חיטה, bird egg, רוטב 
 
סוגים נפוצים של אוקונומיאקי
טבח מכין אוקונומיאקי במסעדה בהירושימה
אוקונומיאקי (ביפנית: お好み焼き) הוא חביתית יפנית מתובלת. המאכל מקובל ברחבי יפן ונפוץ בעיקר באזורי קנסאי והירושימה. התוספות, והבלילה נוטות להשתנות בהתאם לאזור בו הוא מוגש. לדוגמה, אוקונומיאקי בטוקיו הוא בדרך כלל קטן מאוקונומיאקי בהירושימה או בקנסאי.
אוקונומיאקי בקנסאי

סגנון הבישול של האוקונומיאקי באזור קנסאי הוא הסגנון המוביל של בישול אוקונומיאקי במטבח היפני. תערובת האפייה של הגרסה עשויה מקמח, בטטה מגורדת, מי דאשי, ביצים וכרוב מגורר. לעיתים מכילה תערובת האפייה מרכיבים נוספים כגון: בשר, בצל ירוק, תמנונים, דיונונים, שרימפסים, ירקות שונים, קימצ'י, מוצ'י או גבינות אחרות. אוקונומיאקי נחשב כאוכל הנשמה של אוסקה, העיר המרכזית בקנסאי.
אוקונומיאקי בהירושימה

באזור הירושימה, המרכיבים מרובדים באוקונומיאקי ולא מעורבבים. הרבדים בדרך כלל עשויים מכרוב וחזיר ומעוד מרכיבים פוטנציאליים כמו תמנון, דיונון וגבינה. אטריות (אודון, יאקיסובה ועוד) הן תוספות נפוצות לאוקונומיאקי, לצד ביצת עין ורוטב אוקונומיאקי. 
כמות הכרוב בה משתמשים בדרך כלל גדולה יותר פי ארבעה או שלושה מן כמות הכרוב בה נהוג להשתמש באוקונומיאקי בסגנון קנסאי.
אירטון ופרי - תלת אופן חשמלי

| --- | --- |

Ayrton & Perry Electric Tricycle
 מאפיינים כלליים
 יצרן:  William Edward Ayrton, John Perry
 שנות ייצור:  1882
 הרכבה:  בריטניה
 מפרט טכני
 מנוע:  מנוע חשמלי, המפיק 0.5 כ"ס (0.37 קילו-ואט) סוללות בעלות קיבולת של 1 ואט-שעה, ומתח של 20 ואט  טווח נסיעה - 16 עד 40 ק"מ (בהתחשב בטיב הקרקע ובמהירות הנסיעה)
 מהירות מרבית:  14 קמ"ש
 מעצב:  William Edward Ayrton, John Perry
אירטון ופרי - תלת אופן חשמלי (באנגלית: Ayrton & Perry Electric Tricycle) הוא רכב חשמלי מונע מצבר, בתצורת תלת אופן, שיוצר באנגליה, בשנת 1882 על ידי 2 הפרופסורים "William Edward Ayrton" ו-"John Perry."
הדגם הוצג לראשונה באוקטובר 1882, בנסיעה ברח' קווין ויקטוריה בלונדון.
אירטון ופרי - תלת אופן חשמלי

תלת אופן: גלגל קדמי זעיר, 2 גלגלים אחוריים סימטריים - גדולים
דגם פתוח
מנוע חשמלי
הסוללות היו מסודרות על לוח מתחת למושב
תמונות

אירטון ופרי - תלת אופן חשמלי
אירטון ופרי - תלת אופן חשמלי
ראו גם

רכב חשמלי מונע מצבר
תלת אופן
ברסי אלקטריק קב
הערות שוליים

↑  אירטון ופרי - תלת אופן חשמליThe Electric Car: Development and Future of Battery
↑  פרופ' "William Edward Ayrton" - היה מהנדס חשמל, ופרופסור לפיזיקה, חבר האקדמיה המלכותית (FRS)
↑  דגם "אירטון ופרי - תלת אופן חשמלי" - מפרט ותמונותauta5p.eu/lang/en/katalog
↑  אירטון ופרי - תלת אופן חשמלי newatlas.com/autovision-museum-recreates-ayrton-and-perry-electric-car
↑  היסטוריה של כלי רכב חשמליelectricvehiclesnews.com/History/historyearlyIII
אופק לילדינו

אופק לילדינו היא עמותה ארצית של הורים לילדים עם עיוורון ולקות ראייה. העמותה אשר הוקמה בשנת 1997 ופועלת בפריסה ארצית.
הקמת העמותה

פעילות עמותת אופק לילדינו החלה את צעדיה הראשונים בשנת 1997 ביוזמתם של קבוצת הורים לילדים עם לקויות ראייה ועיוורון, בין המקימים הייתה גילה זיידל (כיום יו"ר העמותה) .העמותה הוקמה על מנת לסייע להורים ולילדים, לחזק אותם ולקדמם לקראת פיתוח חיים עצמאיים ומועילים. כיום, פעילות העמותה מתקיימת בפריסה ארצית ושותפות לעשייתה מעל לאלף משפחות מכלל האזורים הגאוגרפיים והמגזרים, להן ילד עיוור או לקוי ראייה. חברי הצוות וההנהלה מונים כיום כ-20 שותפים בתפקידי מפתח. בנוסף קיים מערך מורים, מתנדבים ומלגאים.
פעילות העמותה

המשפחות מהוות כשליש מהמשפחות בארץ שבהן ילדים עם פגיעה כזו.
העמותה מקיימת מפגשים אישיים וקבוצתיים, אזוריים וארציים בין ההורים למומחים ואנשי מקצוע, כשעיקר פעילותה נסוב סביב הדיאלוג שבין ההורים לאנשי הממסד.
פעילות העמותה נעשית בשיתוף עם ארגוני הורים לילדים עיוורים ולקויי ראייה ברחבי העולם, כמו גם ארגונים אחרים למען עיוורים בארץ.
ליווי וסיוע לימודי, פיתוח תחביבים ותחומי עניין, ליווי מקצועי להורים והנגשת מידע עבורם, קידום אפשרויות תעסוקה והשתלבות בפעילות החברה ועוד.
ארבעה מישורי הפעילות בהם מתמקדת העמותה הם סנגור, זכויות ומידע. פיתוח קהילת המשפחות. הפעלת תוכניות מיוחדות (ראו הרחבה בהמשך). תפעול העמותה (גיוס משאבים, הפעלת מערך מתנדבים, יחסי ציבור ותקשורת, קשרים בינ"ל, השתתפות בכנסים מקצועיים בישראל ומחוצה לה, פיתוח שיתופי פעולה עם ארגונים בישראל ומחוצה לה).
פעילות העמותה > סטטיסטיקה

מתוך דו"ח שהפיקה העמותה בשנת 2014 עולים הנתונים הבאים;
1200 משפחות לקחו חלק בקהילת "אופק לילדינו" והיו שותפות בתהליך.
2800 תלמידים נהנו מקידום זכויות, חקיקה ושינוי מדיניות.
1500 אנשים נחשפו לעולם העיוורון דרך פעילות צוות ההסברה.
360 בני נוער וילדים היו שותפים לתוכניות המוזיקה, שיעורי העזר, פעילויות משפחתיות, תמיכה רגשית ותוכניות ההכנה לקראת יציאה לעבודה.
עשייה בקהילה > "מצוינות באופק: מערך סיוע לימודי"

שיעורי עזר במקצועות שונים על ידי מורים, רובם סטודנטים בעלי ניסיון במתן שיעורי עזר. המורים עוברים הכשרה להכרת עולם לקויות הראייה והעיוורון ומעבירים שיעור שאורך כשעה בביתו של הילד אחת לשבוע. במהלך שנת הפעילות, נערכות שיחות משוב והתעדכנות עם המורים, הילדים וההורים. ההשתתפות בתוכנית מאפשרת לילדים התקדמות בהישגיהם הלימודיים וגם בתחושת הביטחון והאמון ביכולותיהם.
עשייה בקהילה > "חלומות מוזיקליים"

במסגרת פרויקט זה, ישנה פעילות בכמה מישורים;
תוכנית "חלומות מוזיקליים". לימודי מוזיקה לילדי העמותה בכל רחבי הארץ- תמיכה וסיוע בסבסוד לימודי מוזיקה ורכישת כלי נגינה.
דיסק "דברים ששומעים מכאן". בשנת 2009, הופק דיסק בו יצירות וביצועים של אמנים צעירים עם עיוורון ולקות ראייה, על מנת לתת במה וחשיפה לאותם מוזיקאים בקרב הציבור הרחב. ההכנסות ממכירת הדיסק הן לטובת קרן "חלומות מוזיקליים" שמטרתה לסייע בהנגשת המוזיקה לילדים צעירים.
צוותי היגוי ופעולה. הצוות מורכב מהורים, מוזיקאים ואנשי מקצוע ופועל לפיתוח וקידום נושא המוזיקה בעמותה. במסגרת פעילות הצוות נערכות הסברות בנושא חשיבות המוזיקה בפורומים שונים כגון, מקהלות, צוותי הוראה ועוד.
מאגר מידע. צוות פעולה בנושא מוזיקה יצר מאגר מידע נרחב שמאגד בתוכו תוכן הנוגע ללימודי מוזיקה בקרב ילדים עם עיוורון ולקות ראייה. במאגר קיים תוכן אודות: מרכזים ללימוד מוזיקה, המלצות למורים לנגינה בעלי ניסיון רלוונטי, שיטות ייחודיות ללימוד ילדים עם לקות, סיפורים אישיים, עצות ללימוד מוזיקה, מקהלות וקונסרבטוריונים בהם ניתן להשתלב ועוד. את החומרים השונים כתבו מוזיקאים, אנשי מקצוע וידידי העמותה.
שיעורי מוזיקה לילדים ובני נוער על ידי סטודנטים. התוכנית מופעלת בשיתוף עם האקדמיה למוסיקה ולמחול בירושלים ועם אגודת הסטודנטים באוניברסיטת תל אביב. כל סטודנט המשתתף בפרויקט מלמד שני ילדים שיעור שבועי תמורת מלגה.
עשייה בקהילה > "הורה להורה"

פרויקט "הורה להורה" הפועל מזה שש שנים הוא מעגל חיזוק הדדי בין הורים. במסגרת הפרויקט הורים "ותיקים" יוזמים שיחות טלפוניות עם הורים שנמצאים בתחילת דרכם או סביב מעברים משמעותיים בחיי הילד.
עשייה בקהילה > "עבודה באופק"

פרויקט "עבודה באופק", הפועל משנת 2002, מכין את בני הנוער לחיי עבודה. בני הנוער משתתפים בימי הכשרה והעשרה בנושא "עולם העבודה" ולאחר מכן משתלבים במקומות עבודה הקרובים לביתם ועובדים לפחות שבועיים במהלך החופש הגדול.
בנוסף לסדנאות ההכנה, כל משתתף עובר שיחת תיאום ציפיות עם המעסיק ונרשם בלשכת התעסוקה לנוער.
שותפים נאמנים לפרויקט זה: "קבוצת פישמן" ו"בנק דיסקונט".
עשייה בקהילה > "רואים אחרת"

“רואים אחרת” הוא צוות ההסברה של “אופק לילדינו". את הצוות הקימו צעירים עיוורים ולקויי ראייה ששמו לעצמם למטרה לשנות את יחס החברה כלפי אוכלוסייה זו על ידי העלאת המודעות והעמקת ההיכרות עם אוכלוסיית העיוורים ולקויי הראייה. “רואים אחרת” עורך סדנאות הסברה המועברות ע”י צמד מנחים: האחד לקוי ראייה והשני עיוור. עד היום ערכו חברי “רואים אחרת” עשרות הסברות לקהלים שונים ומגוונים- ילדי גן, עובדי “האגודה לזכויות האזרח”, תלמידי בתי ספר, חניכי תנועות נוער, בנות שירות לאומי, חיילים בצה”ל, אסירים בבית כלא ועוד.
אותות ופרסים

בשנת 2008 הוענק "אות הנשיא למתנדב" לגילה זיידל, יו"ר העמותה.
ערב ראש השנה תשע"ה קיבלה "עמותת "אופק לילדינו" את "תו מידות לאפקטיביות" המעיד כי העמותה מחויבת לתרבות ארגונית המעניקה חשיבות רבה לתכנון ולמדידה, להתמקדות בתוצאות ולשיפור מתמיד, וזאת במטרה להשפיע על מוטביה ולחולל שינוי משמעותי לטובה בחייהם."
ראו גם

עיוורים בישראל
לקות ראייה
הערות שוליים

↑  http://www.ofek-liyladenu.org.il/?page_id=2
| --- | --- |
בקרת זהויות :  NLI: 987007409137905171
אטלנטיס (סרט דוקומנטרי)

| --- | --- |

 בימוי:  לוק בסון
 הופק בידי:  לוק בסון
 תסריט:  לוק בסון 
 מוזיקה:  אריק סרה
 צילום:  לוק בסון 
 מדינה:  צרפת, איטליה 
 חברת הפקה:  גומון 
 חברה מפיצה:  Gaumont
 שיטת הפצה:  וידאו על פי דרישה 
 הקרנת בכורה:  21 באוגוסט 1991
 משך הקרנה:  78 דקות
 שפת הסרט:  צרפתית
 סוגה:  סרט טבע, סרט תיעודי 
 תקציב:  ?
 דף הסרט ב־IMDb
 
אטלנטיס (צרפתית: Atlantis) הוא סרט טבע צרפתי שיצא בשנת 1991, בבימויו של לוק בסון, בשיתוף עם כריסטיאן פטרון. בסון, אשר ידוע באהבתו לים, מציג את חייהם של היצורים והצמחים התת-מימיים, כמעט ללא שימוש בקריינות. ככל סרטיו של בסון, המוזיקה המלווה את הסרט היא מוזיקה ייעודית לסרט שנכתבה והולחנה על ידי אריק סרה.
אלברט סוצין

| --- | --- |

 לידה:  13 באוקטובר 1844 בזל, שווייץ 
 פטירה:  24 ביוני 1899 (בגיל 54) לייפציג, הקיסרות הגרמנית 
 ענף מדעי:  מזרחנות, בלשנות השפות השמיות
 מקום קבורה:  וולפגוטסאקר (גר'), בזל, שווייץ
 מקום לימודים:  אוניברסיטת בזל, אוניברסיטת האלה
 מוסדות:  אוניברסיטת בזל, אוניברסיטת טיבינגן, אוניברסיטת לייפציג
 בן או בת זוג:  Rosalie Socin-His 
 
אלברט סוצין (Albert Socin; ‏24 באוקטובר 1844, בזל, שווייץ – 24 ביוני 1899, לייפציג, גרמניה) היה מזרחן ובלשן שווייצרי, שהתמחה בחקר הארמית החדשה, הכורדית והערבית בת זמנו על ניביה. סוצין נמנה עם מייסדי האגודה הגרמנית לחקר ארץ ישראל. המהדורות הראשונות של מדריך בדקר לארץ ישראל ולסוריה חוברו על ידיו.
קורות חייו ופועלו

סוצין למד פילולוגיה באוניברסיטת בזל והשתלם בלימודי מזרחנות באוניברסיטאות ז'נבה, גטינגן ולייפציג. תואר דוקטור קיבל מאוניברסיטת האלה ב-1867. ב-1871 השלים את ההביליטציה האקדמית בלימודי מזרחנות בבזל, וב-1873 הועלה לדרגת פרופסור חבר. במרוצת השנים 1868–1879, עם עמיתו אייגן פרים (גר'), סבב במצרים, בארץ ישראל, בלבנון, בסוריה, בעיראק ובפרס וערך מחקר בלשונות המקומיות, בהן הסורית והכורדית, תוך תצפיות ותשאולים בקרב דובריהן. המסע הניב כתבי יד ודגמי ניבים בהיקף גדול. בשנים 1876–1890 שימש כפרופסור מן המניין ללשונות שמיות באוניברסיטת טיבינגן. ב-1890 ירש את הקתדרה של היינריך פליישר באוניברסיטת לייפציג, ועד מותו ב-1899 לימד בה את שפות המזרח. ב-1891 התקבל כחבר באקדמיה למדעים של מדינת סכסוניה (גר').
סוצין היה ממייסדי האגודה הגרמנית לחקר ארץ ישראל ותרם מאמרים לכתב העת שלה. כמו כן היה פעיל בהוצאת הדוחות המדעיים השנתיים של "חברת המזרח הגרמנית" (גר'). אחת מתרומותיו החשובות למחקר החדש של ארץ ישראל במאה ה-19 הייתה קובץ הנתונים שפרסם ב-1879 על מערך היישובים וגודל האוכלוסייה במחוז ירושלים. הפרסום הציג רשימה אלפביתית של כל יישובי הקבע במחוז ונכללו בה מספר התושבים והבתים בכל יישוב.
סוצין נשלח ב-1873 למזרח התיכון מטעם ההוצאה לאור של קרל בדקר וחיבר את מדריך בדקר לארץ ישראל ולסוריה, שראה אור ב-1875 והיה ראשון מדריכי בדקר לארצות שמחוץ לאירופה.
במחקרם מ-1876 של סוצין והבלשן אמיל קאוטש (גר') (אנ') על "חרסי מואב", שנמכרו ב-1872 למוזיאון הישן בברלין, אוששו החשדות בדבר זיופי העתיקות של מוזס וילהלם שפירא.
סוצין תרם לעריכת מהדורת 1885 של מילון גזניוס לשפת המקרא.
ספרו "דקדוק השפה הערבית", שתוקן ושׁוּפר ב-1913 על ידי קרל ברוקלמן, שימש שנים רבות כבסיס התִקני להוראת השפה.
אלברט סוצין מת בלייפציג ב-24 ביוני 1899 ונקבר בעיר הולדתו בזל.
לקריאה נוספת

נתן שור, "אלברט סוצין", בתוך: ספר הנוסעים לארץ ישראל במאה הי"ט, כתר הוצאה לאור, 1988, עמ' 276–277
חיים גורן, 'לכו חקרו את הארץ': המחקר הגרמני של ארץ ישראל במאה התשע עשרה, ירושלים: יד יצחק בן-צבי, 1999, עמ' 273–276
הערות שוליים

↑  יהושע בן-אריה, ‏סנג'ק ירושלים בשנות השבעים של המאה הי"ט, קתדרה 36, יוני 1985, עמ' 73–122
↑  חיים גורן, "ה'בדקר' וייחודו", בתוך: אליהו הכהן, אלי שילר (עורכים), מדריכי ארץ ישראל הראשונים לא"י, אריאל 213, 2016, עמ' 42–44
↑  E. F. Kautzsch und A. Socin, Die Echtheit der moabitischen Altertümer geprüft (Strassburg: Karl J. Trübner, 1876)
| --- | --- |
בקרת זהויות :  NLI: 987007268106305171  PLWABN: 9810692103105606  BnF: cb15625727g (data)  GND: 117442461  HDS: 041667  ICCU: RMSV039319  ISNI: 0000 0001 0909 6385  LCCN: nr90013987  NKC: skuk0005326  NTA: 073379212  SUDOC: 061507806  Trove: 1501742  VcBA: 495/191529  VIAF: 64332052   WorldCat (עם VIAF): 64332052